Hati ya kufanya muhtasari: Makundi ya kutetea haki yanakadiria kuna watu zaidi ya 700,000 wenye jinsia mbili Kenya

Sensa hiyo ya iliyopangiwa kufanyika mwezi wa Agosti inalenga kubaini idadi ya watu ambao hawajitambulishi kama wanaume au wanawake.

Mahuntha nchini Kenya hushambuliwa mara kwa mara na kubaguliwa katika jamii. 

Watu hao wanakadiriwa kuwa zaidi ya 700,000 miongoni mwa wakilinganishwa na idadi jumla ya watu milioni 49 nchini Kenya. 

"Kupata taarifa kuhusu watu wenye jinsia mbili katika sensa ni  itatusaidia kuelewa changamoto tunazopitia," alisema Ryan Muiruri, mwanzilishi wa chama cha watu walio na jinsia mbili nchini Kenya (IPSK), akipongeza hatua hiyo ya serikali. 

"Kujumuishwa katika sensa ni hatua kubwa sana kwetu," aliiambia BBC. 

Afrika Kusini ilikuwa taifa la kwanza la Afrika kuwajumuisha watu walio na jinsia mbili katika sheria inayopinga ubaguzi.

Mwanzoni mambo yalikuaje? 

Mwaka 2009, mwanamke mmoja raia wa Kenya aliwasilisha kesi mahakamani kutaka ufafanuzi baada ya daktari kuandika kutoa ishara ya kutofahamu jinsia ya mtoto wake katka stakabadhi zake.

Alitaka ufafanuzi wa vitu vitatu: iStakabadhi inayotambulisha jinsia ya mtoto wake ili aweze kwenda shule, sheria ya kuziua mtoto aliye na jinsia mbili kufanyiwa upasuaji  wa kimatibabu hadi pale hatua hiyo itachukuliwa kwa kuzingatia umuhimu wa kiafya, na maelezo sahihi na kuwasaidia kumawazo wazazi walio na watoto mahuntha.

Katika uamuzi wa kihistoria kuhusu kesi hio mwaka 2014, mahakama Kuu iliiagiza serikali kumpatia mtoto huyo wa miaka mitano cheti chake cha kuzaliwa.

Darlan Rukih: Nilibaguliwa kwa kuwa na jinsia mbili

Mahakama hiyo pia ilimuagiza mwanasheria mkuu kubuni jopokazi maalum ambalo litatathmini njia bora zaidi ya kuwasaidia watoto waliozaliwa na jinsia mbili.

Jopo hilo liliwasilisha mapendekezo yake kwa mwanasheria mkuu mwezi Aprili mwaka huu.

Baadhi ya mapendekezo hayo ni kuchelewesha upasuaji  wa kimatibabu hadi pale mtoto atakapokuwa na kujiamulia jinsia anayotaka  na kufanyika kwa utafiti wa kubaini idadi yao halisi nchini...\nMuhtasari katika lugha sawa na hati:
Kenya itakuwa nchi ya kwanza barani Afrika kukusanya data ya watu wenye jinsia mbili  katika sensa ya kitaifa.